Forberedelser vedr. fælles beredskab, forslag om faseopdelt implementering 
Sagsfremstilling 
124.                Forberedelser vedr. fælles beredskab, forslag om faseopdelt implementering - 
Åbent 
  
  
SAGENS INDHOLD 
Sagen indeholder dels en orientering om forberedelser til etablering af fælles beredskab og dels et forslag om 
faseopdelt dimensioneringsplan for beredskabet. Kommunalbestyrelserne i Randers, [adresse], [adresse] og 
[adresse] traf i januar/februar 2015 principbeslutning om at etablere et fælles beredskab, som skal være 
klar til drift den 1. januar 2016. 
  
Baggrunden herfor var kommuneaftalen i 2014 mellem regeringen og KL, som betød, at kommunerne skulle finde 
sammen i højst 20 beredskabsenheder inden 1. januar 2016. KL og regeringen var ligeledes enige om, at 
sammenlægningen gav grundlag for en betydelig effektivisering af de kommunale beredskaber. For de fire 
kommuner svarer det til en effektivisering på 6,8 mio. kr. eller ca. 15 % af de hidtidige budgetter.  
  
Samtidig med at kommunalbestyrelserne traf principbeslutningen om det fælles beredskab, besluttedes det også at 
etablere en politisk styregruppe. Den politiske styregruppes opgaver er at tilrettelægge forberedelserne samt 
rådgive og forberede sager til behandling i eksisterende beredskabskommissioner og kommunalbestyrelser om 
spørgsmål, der angår forberedelse og etablering af et fælles beredskab.  
  
Forberedelserne af det fælles beredskab er i fuld gang, og i det følgende orienteres om disse forberedelser. 
· I april 2015 blev det besluttet, at arbejde henimod at de fire kommuner i stedet for at etablere et nyt § 60 
fællesskab, udvider det eksisterende beredskabsfællesskab, som er etableret af [adresse] og [adresse]. 
Begrundelsen herfor er, at formalia kan håndteres på en enklere måde end ved at oprette et helt nyt fællesskab.  
· Den 1. juni 2015 blev der ansat en direktør for det fælles beredskab. 
· Beredskabsfællesskabets foreløbige navn er ”Beredskab & Sikkerhed, Randers – [adresse] – [adresse]”. Den 
endelige navngivning finder sted i forbindelse med godkendelse af vedtægterne af fællesskabet. 
· Der er udarbejdet et udkast til nye vedtægter for det kommende fælles beredskab, som pt. behandles i 
Statsforvaltningen. Statsforvaltningens medvirken i processen skyldes det forhold, at fællesskabet etableres i 
henhold til kommunestyrelseslovens § 60. Vedtægter m.v. skal i sådanne tilfælde godkendes i Statsforvaltningen. 
· Forslaget til vedtægter forventes klar til godkendelse i de fire kommunalbestyrelser i oktober 2015. 
  
 
Byråd 
22. september 2015 
Sagsnr. 710-2015-
11214 
Dok.nr. 710-2015-
257102 
Sagsbehandler 
DPHEJA 
  
Tidl. politisk behandling 
BY, [adresse], pkt. 4 
Forventet sagsgang 
ØK, BY  
Lovgrundlag 
  
ØKONOMI 
Den politiske styregruppe behandlede den 10. august 2015 et oplæg om effektiviseringsmuligheder. Oplægget 
”Ændringskatalog, version 6 – 06.08.15” er vedhæftet denne sag. 
  
På baggrund af drøftelserne indstiller den politiske styregruppe, at det videre arbejde med effektivisering af  
beredskabet forløber i to faser. 
· I fase 1 indarbejdes effektiviserings- og harmoniseringsforslag svarende til 3 mio. kr. i de relevante planer. Det sker
med udgangspunkt i det udarbejdede oplæg til "Ændringskatalog, version 6", som også omfatter en revurdering af 
aftalerne med Falck. Forslagene skal implementeres i 2016 på baggrund af en risikobaseret dimensioneringsplan, 
der forventes vedtaget i byråd/kommunalbestyrelser i december 2015.  
  
· I fase 2 udarbejdes forslag til en ændret opgaveløsning på baggrund af nye principper for dimensionering, som 
fastsættes af kommunalbestyrelserne. Forslaget, som forudsættes at  kunne realisere en besparelse på 3,8 mio. kr., 
skal være klar til den politiske behandling senest juni 2016. 
  
Baggrunden for indstillingen om at effektivisere Beredskab & Sikkerhed i to faser er at give tid til drøftelse i 
kommunalbestyrelserne af principperne for dimensionering af beredskabet og give den nye beredskabskommission 
bedre tid til at samtænke hele beredskabet. 
  
I principbeslutningen om samordning af beredskaberne indgik det, at kommunerne som udgangspunkt bidrager med
de midler, som de hver især anvender på deres beredskaber, dog modregnet den forudsatte besparelse ved 
centraliseringen. Den forudsatte besparelse er kommunernes andel af reguleringen af bloktilskuddet og andel af 
moderniseringsaftalen. Det drejer sig i alt om 6,8 mio. kr. 
  
Med den faseopdelte dimensionering af beredskabet kan hele den aftalte besparelse ikke realiseres fra 2016. Den 
politiske styregruppe for det fælles beredskab besluttede derfor, at repræsentanterne for de fire kommuner skal 
søge tilslutning til, at de respektive byråd finansierer hver deres ejerandel af den manglende besparelse på 3,8 mio 
kr i 2016 i forbindelse med budgetlægningen for 2016-2019. 
  
I nedenstående oversigt ses besparelserne fordelt på kommuner og på budgetårene 2016 og 2017. 
  
  
  
ØKONOMI 
Konsekvensen for Favrskov Kommune er, at der i fase 1 realiseres besparelser i 2016 svarende til ca. 655.000 kr. 
Fra 2017, (fase 2), forudsættes de resterende besparelser på 745.000 kr. realiseret. 
  
I Favrskov Kommunes budgetforslag for 2016-19 er der taget højde for faseopdelingen ved at reducere 
beredskabsbudgettet fra 2016 og frem med de aftalte besparelser på 1,4 mio. kr. årligt. I budgetforslaget er der 
samtidig reserveret 1,2 mio. kr. af besparelsen i 2016 på en pulje til ’Tværgående udgifter’. Puljen skal dække to 
formål: 
· Transaktionsudgifter ved overgangen til fælles beredskab, advokatudgifter, ekstraarbejde og diverse. (ca. 500.000 
kr.) 
· Eventuelle udfordringer i 2016 med at opnå besparelsen og dermed senere indfrielse af de forudsatte besparelser 
I alt 
[adresse] 
Randers 
Besparelsen i alt jf. 
økonomiaftalen 
6.879.000 
1.313.000 
1.173.000 
1.400.000 
2.993.000 
Besparelse fase 1 
- 
virkning fra 2016 
3.000.000 
490.652 
424.353 
655.232 
1.429.763 
Besparelse i fase 
2 - virkning fra 
2017 
3.879.000 
822.348 
748.647 
744.768 
1.563.237 
(ca. 700.000 kr.) 
  
Den manglende besparelse på 745.000 kr. i 2016 kan således finansieres af den afsatte pulje på 1,2 mio. kr. 
  
I 2017 er den fulde besparelse på 1,4 mio. kr. indarbejdet i [adresse] budget. 
  
I Favrskov Kommunes Budget 2015-18 blev der ikke indarbejdet besparelser.  Der blev i stedet afsat 200.000 kr. 
som en engangsudgift i 2015 til ekstraordinære udgifter, løn, møder, konsulent, sekretariatsbistand m.v. Teknik og 
Kultur forventer, at der afholdes udgifter i 2015 svarende til det afsatte budget. 
  
INDDRAGELSE 
Der blev i april 2015 etableret et midlertidigt medarbejderudvalg, hvis formål er at skabe grobund for et godt 
samarbejde mellem ledere og medarbejdere, og samtidig sikre medarbejdernes medindflydelse og 
medbestemmelse om forberedelse af arbejds-, personale-, samarbejds- og arbejdsmiljøforhold gældende for det 
nye fælles beredskab. 
  
Der har endvidere været arbejdet med at beskrive scenarier og forslag, som kan føre til den mellem kommunerne 
aftalte besparelse på 15 % af kommunernes hidtidige udgifter til beredskabet. 
  
På Byrådets temamøde 26. maj 2015 blev oplægget til en fælles beredskabsstruktur præsenteret, og i temamødet 
22. september 2015 præsenteres en status på forslagets enkelte dele, som de indgår i det vedlagte 
ændringskatalog.  
  
INDSTILLING 
Med udgangspunkt i beslutning i den politiske styregruppe for fælles beredskab 10. august  2015 indstiller 
direktøren for Teknik og Kultur til Byrådet: 
  
1. At orienteringen om forberedelserne af det fælles beredskab tages til efterretning 
2. At det videre arbejde med effektiviseringer af beredskabet forløber i to faser, som beskrevet ovenfor 
3. At den ikke opnåede besparelse i 2016 på det fælles beredskabsområde på 745.000 kr. finansieres af den 
afsatte pulje på 1,2 mio. kr. til transaktionsudgifter mv. i forbindelse med etableringen af det fælles beredskab. 
  
BESLUTNING 
  
Økonomiudvalget, 15. september 2015: 
Fraværende: Conny Christensen, Joachim Jessen 
  
Indstilles godkendt. 
  
Bilag 
  
  
  
  
Byråd, 22. september 2015: 
Fraværende: Frede Christensen, Conny Christensen 
  
Godkendt. 
Beredskab og Sikkerhed - ændringskatalog 
version 6 
710-2015-236954 
Revideret procesplan 
710-2015-239285 
